આયુર્વેદમાં વારંવાર બહુ ભાર દઈને કહેવામાં આવે છે કે રોગ થયા પછી દવા કરાવવી પડે, તેના કરતાં પહેલેથી જ રોગ ન થાય તેવી તમારી દિનચર્યા હોય તો, કેટલીયે જાતની મુશ્કેલી, ફિકર અને વેડફાતા દવાના ખર્ચમાંથી તમે બચી શકશો. આ સીઝનમાં લીલોતરી શાકમાં જ તાજું પાણી ચડી જાય તે સામાન્ય રીતે પિત્તવાયુ કરે. ઘણી વખત પાચનમાં ગરબડ કરે અને કદાચ ખાવાં તો બહુ ન ખાવાં. પણ લીંબુનો ઉપયોગ દાળશાકમાં કે અથાણારૂપે આ સીઝનમાં કરવો. લીંબુની ખટાશ પાચનતંત્રમાં એકદમ ઉપયોગી છે અને આ ઋતુમાં મંદાગ્નિને જીવંત રાખી વાયુ, ગેસ કે અજીર્ણ થવા દેતા નહિ. એ જ રીતે, દાળ-શાકમાં લસણનો છૂટથી ઉપયોગ કરવાથી પાચનને તે મદદરૂપ બને છે, પણ ભેજથી શરીરના સ્નાયુ જે શિથિલ અને ચુસ્ત થઈ જાય તે લસણ ખાવાથી શરીર સરસ સ્ફૂર્તિવાળું રહે છે. સૂંઠ, તુલસી અને હિંગનો ઉપયોગ પણ જરૂરી છે.